Wau dodo helang

Wau Dodo Helang merupakan sejenis jenis layang-layang yang popular di Terengganu, Malaysia.  Wau Dodo Helang merupakan wau rasmi bagi negeri Terengganu. Wau ini mempunyai persamaan dengan dua buah wau dari negeri lain iaitu Wau Puyuh dari Kelantan dan Wau Helang dari negeri Perlis. Nama Wau Dodo Helang dikatakan berpunca dari bunyi yang dihasilkan oleh busur wau tersebut iaitu “dooo……dooo…”.  

Bahagian hujung sayap Wau Dodo Helang ini lebih mirip rekabentuk sayap wau puyuh manakala rekabentuk bahagian ekornya menyerupai Wau Helang Perlis. Di bahagian kepala wau ini terdapat sebatang rotan yang dihiasi menyerupai kepala burung helang dan di bahagian ekornya ditambah dengan kain yang agak panjang dan kain yang biasa digunakan ialah kain batik lukisan tangan. Motif Wau Dodo Helang ini sering dijadikan corak pada kain pemain-pemain wau di negeri Terengganu. Jenis ukiran sobek yang biasa digunakan pada badan wau ini biasanya bermotifkan corak yang biasa terdapat pada perahu, masjid dan rumah-rumah yang terdapat di negeri tersebut.

Rujukan

Pautan luar
  Types of Wau.
 Keluaran 14 - Layang-Layang Tradisional

Dodo helang